# Eugenika

**Eugenika** (dari akar bahasa Yunani εὐγενής *eugenes* 'berketurunan baik'; daripada εὖ *eu*, 'baik' dan γένος *genos*, 'bangsa, keturunan') ialah falsafah sosial yang terdiri daripada suatu kepercayaan memperbaiki mutu genetik populasi umat manusia melalui penyingkiran orang-orang berpenyakit dan cacat serta memperbanyakkan individu sihat fizikal badan.

Pada abad ke-20, banyak negara melakukan pelbagai usaha yang bertujuan mencapai ketulenan genetik ini seperti memaksa pengguguran kandungan, genosida, pengendalian kelahiran, penyelidikan genetik, serta undang-undang yang melarang berkahwin dengan kelompok tertentu.

## Latar belakang

Konsep penulenan baka atau keturunan untuk melahirkan dan membentuk manusia yang sempurna telah lama difikirkan seawal zaman Plato, di mana filsuf tersebut mencadangkan pembiakan terpilih demi menghasilkan suatu kelas atau kasta penjaga. Di Sparta misalnya, setiap anak yang lahir akan diperiksa oleh suatu majlis yang menetukan nasib anak tersebut sama ada dibenarkan hidup. Seorang bapa di Rom Purba diwajibkan membunuh anak kelahirannya dengan segera sekiranya didapati berkelainan upaya secara fizikal.

Idea eugenik yang moden berasaskan suatu kefahaman terhadap kewarisan manusia mulanya datang daripada pemberi nama bidang ini Francis Galton, seorang ahli antropologi dan sosiologi dari England yang mendapat ilham daripada teori evolusi Charles Darwin lalu berhasrat memakai prinsip-prinsip pemilihan semula jadi Darwin itu kepada manusia, dengan alasan ciri-ciri kemanusiaan yang diingini itu bisa diwarisi, namun perkara tersebut ditolak Darwin sendiri.

Pengenalan kepada ilmu genetik menjadikan eugenik dikaitkan dengan faham penentuan genetik (*genetik determinism*) di mana perwatakan manusia itu dipercayai bergantung sepenuhnya atau kebanyakannya kepada gen tanpa dijejaskan pendidikan atau persekitaran.

Penggunapakaian eugenik ini mencapai kemuncaknya apabila ia salahgunakan sebagai suatu pelaksanaan ideologi pemurnian ras yang dijalankan rejim NSDAP di bawah pimpinan Adolf Hitler.

## Jenis dan implementasi

Menurut ahli psikologi Richard Lynn, eugenik boleh dibahagikan berdasarkan cara aplikasinya.

* Eugenika klasik (*Classical eugenics*)
	+ Pendidikan seks di sekolah.
	+ Pengalakkan alat mencegahan hamil serta penyelidikan atas penaiktarafan mutunya
	+ Pengguguran.

* Eugenika baru (*New eugenics*)
	+ Persenyawaan buatan.
	+ Pendermaan ovum.
	+ Pemilihan embrio.
	+ Kejuruteraan genetik.
	+ Terapi gen.
	+ Pengeklonan manusia.

## Persoalan yang diungkitkan

### Kecekapan

### Etika

Pengalaman dan sejarah yang diperolehi hasil kesan politik dan sosial eugenik menekankan suatu perbincangan mengenai tempat mana yang layak untuk bidang ini pasa masa hadapan. Para penolak menghujahkan bahawa ia dapat membawa kepada langkah-langkah berlanjutan yang tidak beretika, seperti kembalinya pelanggaran hak asasi manusia termasuk pensterilan, eutanasia, pengasingan atau genosida terhadap "bangsa-bangsa" yang dianggap lebih bawahan atau "hina". Ahli etika persekitaran Bill McKibben dalam buku nukilannya *Enough: Staying Human in an Engineered Age* (2003) menghujahkan mengenai pelanggaran moral yang wujud dengan campur tangan manusia terhadap aspek-aspek merek ayang tersnediri melalui strategi bioteknologi maju yang berniat mengatasi had-had manusia yang universal (termasuk penuaan serta batasan fizikal dan kognitif), lalu menyingkirkan batasan yang memberikan konteks yang perlu untuk mengalami suatu pilihan yang kemanusiaan dan kehidupan akan hilang maknanya.

## Rujukan

## Pautan luar

* (Inggeris) Nietzsche - Beyond Good and Evil. A Philosophical discussion and a prelude to Eugenics
* (Inggeris) Eugenics - a planned evolution for life Diarkibkan 2006-03-13 di Wayback Machine
* (Inggeris) Future Generations Eugenics Portal
* (Inggeris) Mankind Quarterly
* (Inggeris) Future Human Evolution: Eugenics in the Twenty-First Century by John Glad
* (Inggeris) Eugenics Archive - Historical Material on the Eugenics Movement (didanai Projek Genom Manusia)
* (Inggeris) Shoaheducation.com:Eugenics
* (Inggeris) University of Virginia Historical Collections: Eugenics
* (Inggeris) "Deadly Medicine: Creating the Master Race" Diarkibkan 2012-10-26 di Wayback Machine (United States Holocaust Memorial Museum exhibit)
* (Inggeris) Vermont Eugenics: A documentary history
* (Inggeris) DNA: Pandora's Box - dokumentari PBS mengenai DNA, Projek Genom Manusia, anserta persoalan berkaitan suatu eugenik yang "baru"
* (Inggeris) *Fighting Fire with Fire: African Americans and Hereditarian Thinking, 1900-1942* Diarkibkan 2006-09-20 di Wayback Machine - article on the support of eugenics by African American thinkers
* (Inggeris) "Eugenics -- Breeding a Better Citizenry Through Science" Diarkibkan 2007-07-03 di Wayback Machine, penulisan kritikan mengenai eugenik daripada antropologis fizikal Jonathan Marks
* (Inggeris) "The Quest for a Perfect Society" Diarkibkan 2006-08-29 di Wayback Machine, majalah *Awake!* (22 September 2000)
* (Inggeris) "Eugenics and other Evils",G K Chesterton's "Eugenics and other Evils." (1922)
* (Inggeris) "Eugenics" Diarkibkan 2007-06-21 di Wayback Machine - National Reference Center for Bioethics Literature Scope Note 28, features overview of eugenics history and annotated bibliography of historical literature